আল-ঈস অভিযান

আল-ঈস অভিযান বা যায়েদ ইবনে হারেসার আল-ঈস অভিযান ছিল নবি মুহাম্মদ কর্তৃক প্রেরিত একটি সামরিক অভিযান, যা কুরাইশদের সিরিয়া ফেরত একটি ব্যবসায়ী কাফেলাকে পথিমধ্যে আটক করার উদ্দেশ্যে পরিচালিত হয়েছিল। (free online)Note: Book contains a list of battles of Muhammad in Arabic, English translation available here এতে যায়েদ ইবনে হারেসার নেতৃত্বে ১৭০ জন ঘোড়সওয়ারের একটি দল প্রেরণ করা হয়। অভিযানে নবি মুহাম্মদের বড় কন্যা জয়নাবের স্বামী আবুল আসও বন্দী হয়েছিলেন।

 পটভূমি 
মক্কা থেকে হিজরত করে মদিনায় চলে আসার পরেও নবি মুহাম্মদ ও তাঁর অনুসারীদের উপর কুরাইশদের পক্ষ থেকে আক্রমণের ঝুঁকি অব্যাহত ছিল। তাই মুসলমানরা সিদ্ধান্ত নেয় যে, যখনই মক্কা থেকে সিরিয়া অভিমুখে কুরাইশদের কোনো কাফেলা রওনা হবে অথবা ব্যবসায়িক কাজকর্ম সেরে সিরিয়া থেকে মক্কায় ফিরবে, তখনই তাদের আক্রমণ করা হবে।The Life of Muḥammad: A Translation of ibn Isḥāq’s Sīrat Rasul Allāh with introduction & notes by Alfred Guillaume, Oxford University Press, 1955, page 281-6Mirza Bashir Ahmad. "The Life and Character of the Seal of Prophets", Volume II Islam International Publications, 2013, p.89-92 তাই এরপর থেকে সিরিয়ার পথে যাতায়াত করা কুরাইশদের বাণিজ্য কাফেলাগুলির বিরুদ্ধে কয়েকটি অভিযান পরিচালনা করা হয়।আর-রাহীকুল মাখতুম, বদরের যুদ্ধ অধ্যায় এরই অংশ হিসেবে এই অভিযানটি পরিচালিত হয়। নবি মুহাম্মাদ জানতে পারেন যে, কুরাইশদের একটি বাণিজ্য কাফেলা ব্যবসায়িক ব্যস্ততা শেষে সিরিয়া থেকে মক্কার উদ্দেশ্যে রওনা হয়েছে। তাদের পথিমধ্যে আটক করার জন্যই তিনি যায়েদ ইবনে হারেসার নেতৃত্বে ১৭০ ঘোড়সওয়ারের একটি দল প্রেরণ করেন।

 অভিযান 
জায়েদ ইবনে হারেসা ৬ হিজরি সনের জমাদিউল আউয়াল মাসে ১৭০ জন ঘোড়সওয়ার নিয়ে আল-ঈস নামক স্থানের উদ্দেশ্যে যাত্রা শুরু করেন। সেখানে গিয়ে তিনি কুরাইশদের কাফেলা আগমনের অপেক্ষা করতে থাকেন। সিরিয়া থেকে প্রত্যাবর্তনকারী কুরাইশি কাফেলাটির নেতৃত্ব দিচ্ছিলেন নবি মুহাম্মদের জ্যৈষ্ঠ জামাই আবুল আস ইবনে রবি, যিনি তখন পর্যন্ত ইসলাম গ্রহণ করেননি। কাফেলা আল-ঈসে পৌঁছলে যায়েদ ইবনে হারেসার বাহিনী আক্রমণ চালিয়ে তাদের উট ও অন্যান্য সম্পদ দখল করেন। কাফেলার অনেক সদস্য বন্দী হন, যাদের মধ্যে আবুল আসও ছিলেন। আবুল আস খাদিজা বিনতে খুওয়াইলিদের ভাতিজা ও মক্কার একজন প্রসিদ্ধ ব্যবসায়ী ছিলেন। তিনি নবির প্রথম কন্যা জয়নবের স্বামী ছিলেন। নবি মুহাম্মদ যখন নবুয়ত লাভ করেন, তখন আবুল আস ইসলাম গ্রহণ করতে অস্বীকৃতি জানান। তবে কুরাইশের চাপ সত্ত্বেও তিনি জয়নবকে তালাক দেওয়ার সিদ্ধান্ত নেননি।

এরপর যায়েদ ইবনে হারেসা কুরাইশদের বাণিজ্য কাফেলা সহকারে মদিনায় ফিরে আসেন। মদিনায় এসে আবুল আস পালিয়ে জয়নাবের বাড়িতে আশ্রয় নেন। তিনি জয়নাবের কাছে আশ্রয় প্রার্থনা করেন এবং অনুরোধ করেন যে, তিনি যেন নিজের পিতাকে কাফেলার সম্পদ ফেরত দিত বলেন। জয়নাব তাকে আশ্রয় দিলেেন এবং পরের দিন যখন রাসুল ফজরের নামাজের পর সাহাবিদের নিয়ে বসে ছিলেন, তখন জয়নব সবার সামনে ঘোষণা করন যে, “হে লোকেরা, আমি আবুল আস ইবনে রবিকে আশ্রয় প্রদান দিলাম।” তখন নবি লোকদের দিকে ফিরে বললেন, “তোমরা কি তাই শুনেছ, যা আমি শুনেছি?” তাঁরা বললেন, হ্যাঁ।” তিনি বললেন, “সেই সত্তার শপথ, যাঁর হাতে আমার প্রাণ! এ বিষয়ে আমি কিছুই জানতাম না। এরপর নবি নিজের কন্যার কাছে গিয়ে বলেন, “তুমি যাকে আশ্রয় দিয়েছ, আমরাও তাকে আশ্রয় দিলাম।” তখন জয়নাব তাঁর কাছে অনুরোধ করেন যে, আবুল আস থেকে যা কিছু নেওয়া হয়েছে, তা যেন ফেরত দেওয়া হয়। নবি তার কথা মেনে নিয়ে বললেন, “হে আমার কন্যা, তাকে সম্মান দাও; তবে তার প্রতি তোমার কোনো প্রকার ব্যক্তিগত (বৈবাহিক) অধিকার নেই।”

এরপর তিনি সেই বাহিনীকে ডেকে পাঠালেন এবং বললেন, “এই ব্যক্তি আমাদের অন্তর্ভুক্ত। যদি তোমরা চাও, তাহলে তার থেকে যা কিছু নেওয়া হয়েছে, তা তাকে কাছে ফেরত দিতে পার। কিন্তু তোমরা যদি এতে ইচ্ছুক না হও, তাহলেও কোনো সমস্যা নেই। কারণ তোমরা আল্লাহপ্রদত্ত যথোপযুক্ত  সম্পদ লাভ করেছ। সাহাবিরা বললেন, হে আল্লাহর রাসুল, আমরা তাকে সবকিছু ফেরত দিতে চাই। এরপর তার থেকে যা কিছু নেওয়া হয়েছিল, সবকিছু ফেরত দেওয়া হয়।

মুসলিমরা তখন আবুল আসকে বললেন, “হে আবুল আস! তুমি কুরাইশের মধ্যে একজন মর্যাদাপূর্ণ ব্যক্তি এবং নবীর বংশীয় ও আত্মীয়। তবুও তুমি ইসলাম গ্রহণ করতে চাও না? আবুল আস বললেন: তোমরা কি আমাকে এমন একটি কাজে উৎসাহ দিচ্ছ, যা বিশ্বাসঘাতকতার মাধ্যমে শুরু হবে? কারণ কুরাইশরা ধারণা করবে, সম্পদের উপার্জনের জন্যই আমি নিজের ধর্ম ত্যাগ করেছি। এরপর আবুল আসকে মুক্তি দেওয়া হয় এবং তিনি মক্কায় ফিরে যান। তবে তাদের এই উদারতায় তিনি ব্যাপকভাবে প্রভাবিত হন। মক্কায় ফিরে এসে তিনি মানুষদের সম্পদ তাদের কাছে পৌঁছে দেন এবং কিছুদিন পর মদিনায় গিয়ে ইসলামের গ্রহণ করেন। এরপর তিনি নিজের স্ত্রী জায়নাবের সঙ্গে পুনঃমিলিত হন। মুসলিম পণ্ডিত সফিউর রহমান মুবারকপুরি উল্লেখ করেন যে, তখন মুসলিম নারী ও অবিশ্বাসীদের মধ্যে বিবাহ নিষিদ্ধ হওয়ার আয়াতটি অবতীর্ণ হয়নি। এছাড়া স্বামী-স্ত্রী একত্রে ইসলাম গ্রহণ করলে, ইসলামে তাদের পূর্বের বিবাহ বহাল রাখার বিধান রয়েছে। 

 আরো দেখুন 

 নবি মুহাম্মাদের সামরিক জীবন
 নবি মুহাম্মাদের নেতৃত্বে যুদ্ধের তালিকা
 নবি মুহাম্মদের নেতৃত্ব ও শাসনব্যবস্থা

 তথ্যসূত্র 
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:ইসলামের ইতিহাস
বিষয়শ্রেণী:৭ম শতাব্দীতে ইসলাম